របាយការណ៍វឌ្ឍនភាព

ទីភ្នាក់ងារកម្ពុជាប្រឆាំងការប្រើប្រាស់សារធាតុដូប៉ាក្នុងវិស័យកីឡា

ឆ្នាំ ២០២២

អារម្ភកថា

ព្រះរាជាណាចក្រកម្ពុជាត្រូវបានទទួលស្គាល់ជាសមាជិករដ្ឋភាគីពេញសិទ្ធ នៃអនុសញ្ញាអន្តរជាតិប្រឆាំង ដូប៉ាក្នុងវិស័យកីឡាដោយអង្គការ UNESCO ក្នុងឆ្នាំ២០០៨។ ក្រសួងអប់រំ យុវជន និងកីឡា បានចេញប្រកាសលេខ ៨៣៤ អយក ប្រក ចុះថ្ងៃទី០៥ ខែមីនា ឆ្នាំ២០១២ ដើម្បីបង្កើតទីភ្នាក់ងារកម្ពុជាប្រឆាំងការប្រើប្រាស់សារធាតុដូប៉ាក្នុងវិស័យកីឡា (Cambodia Anti-Doping Agency) មានឋានៈស្មើការិយាល័យ ស្ថិតក្រោមឱវាទមជ្ឃមណ្ឌលជាតិហ្វឹកហ្វឺនកីឡានៃក្រសួងអប់រំ យុវជន និងកីឡា ដើម្បីប្រតិបត្ត​សកម្មភាពប្រយុទ្ធប្រឆាំងការប្រើប្រាស់សារធាតុដូប៉ាក្នុងវិស័យកីឡានៅក្នុងព្រះរាជាណាចក្រកម្ពុជា ដូចមានចែងក្នុងអនុសញ្ញាអន្តរជាតិ។

១- សាវតានៃការចូលជាសមាជិកនៃអនុសញ្ញាអន្តរជាតិប្រឆាំងដូប៉ាក្នុងវិស័យកីឡា

**-ថ្ងៃទី ៣-៥ ខែមីនា ឆ្នាំ២០០៣៖** ប្រជុំរដ្ឋភាគីអង្គការUNESCO នៅទីក្រុង Copenhagen ប្រទេសដាណឺម៉ាក។ រដ្ឋាភិបាល៨៥ ប្រទេសបានចុះហត្ថលេខាលើសេចក្តីថ្លែងការណ៍ប្រឆាំងដូប៉ាក្នុងវិស័យកីឡា។

**-ថ្ងៃទី១៧ ខែវិច្ឆិកា ឆ្នាំ២០០៣៖** លោក Brian Mikkelsen រដ្ឋមន្រ្តីក្រសួងវប្បធម៌ដាណឺម៉ាកបានផ្ញើលិខិតមករដ្ឋាភិបាល កម្ពុជា​ដោយស្នើសុំកម្ពុជាចុះហត្ថលេខាលើសេចក្តីថ្លែងការណ៍ប្រឆាំងដូប៉ាក្នុងវិស័យកីឡា​មុនព្រឹត្តិការណ៍កីឡាអូឡាំពិកនៅទីក្រុង Athens, ប្រទេសក្រិក។

**-ថ្ងៃទី០៧ ខែឧសភា ឆ្នាំ២០០៥៖**ក្រសួងអប់រំ យុវជន និងកីឡាបានទទួលសិទ្ធប្រទានលេខ២៨ សប្រទ ពីសម្តេចនាយករដ្ឋមន្ត្រីដើម្បីចុះហត្ថលេខាលើសេចក្តីថ្លែងការណ៍ប្រឆាំងដូប៉ាក្នុងវិស័យកីឡា។

**-ថ្ងៃទី១៨ ខែឧសភា ឆ្នាំ២០០៥៖** រដ្ឋាភិបាលកម្ពុជាបានអនុញ្ញាតឲ្យក្រសួងអប់រំ យុវជន និងកីឡា បង្កើត ទីភ្នាក់ងារកម្ពុជាប្រឆាំងការប្រើប្រាស់សារធាតុដូប៉ាក្នុងវិស័យកីឡា តាមលិខិតលេខ៧៦៩ សជណ ចុះថ្ងៃទី ១៨ ខែឧសភា ឆ្នាំ២០០៥។

**-ថ្ងៃទី២៤ ខែឧសភា ឆ្នាំ២០០៥៖** ក្រសួងអប់រំ យុវជន និងកីឡា បានចុះហត្ថលេខាលើសេចក្តីថ្លែងការណ៍ទីក្រុង Copenhagen។

**-ថ្ងៃទី១០ ខែតុលា ឆ្នាំ២០០៥៖** រដ្ឋភាគីអង្គការUNESCO បានអនុម័តអនុសញ្ញាអន្តរជាតិប្រឆាំងដូប៉ាក្នុងវិស័យ កីឡា ក្នុងសម័យប្រជុំមហាសន្និបាតលើកទី៣៣ នៅទីក្រុងប៉ារីស។ អគ្គនាយកអង្គការ UNESCO​ បានស្នើឲ្យ រដ្ឋភាគីទាំងអស់ផ្តល់សច្ចាប័នលើអនុសញ្ញានេះ និងចាប់អនុវត្តនៅខែកម្ភៈ ឆ្នាំ២០០៦។

**-ថ្ងៃទី២៧ ខែវិច្ឆិកា ឆ្នាំ២០០៦៖** រដ្ឋសភាជាតិក្នុងសម័យប្រជុំពេញអង្គ និតិកាលទី៣ បានអនុម័តសេចក្តីព្រាងច្បាប់យល់ព្រមឲ្យព្រះរាជាណាចក្រកម្ពុជាចូលរួមក្នុងអនុសញ្ញាអន្តរជាតិប្រឆាំងដូប៉ាក្នុងវិស័យកីឡា។

**-ថ្ងៃទី២៥ ខែធ្នូ ឆ្នាំ២០០៦៖** ព្រឹទ្ឋសភាក្នុងសម័យប្រជុំពេញអង្គលើកទី២ និតិកាលទី២ បានផ្តល់យោបល់លើអត្ថបទ ច្បាប់ យល់ព្រមឲ្យព្រះរាជាណាចក្រកម្ពុជាចូលរួមក្នុងអនុសញ្ញាអន្តរជាតិប្រឆាំងដូប៉ាក្នុងវិស័យកីឡា។

**-ថ្ងៃទី២២ ខែមករា ឆ្នាំ២០០៧៖** ព្រះមហាក្សត្រទ្រង់បានឡាយព្រះហស្ថលេខាលើព្រះរាជក្រម យល់ព្រមឲ្យ ព្រះរាជាណាចក្រកម្ពុជា។

**-ថ្ងៃទី១២ ខែមីនា ឆ្នាំ២០០៨៖** ក្រសួងការបរទេស និងសហប្រតិបត្តិការអន្តរជាតិបានផ្ញើលិខិតតុបករណ៍ចូលជារដ្ឋភាគីនៃ អនុសញ្ញាអន្តរជាតិប្រឆាំងដូប៉ាក្នុងវិស័យកីឡា (International Convention Against Doping in Sport) ទៅតម្កល់ទុកនៅអង្គការUNESCO ។

**-ថ្ងៃទី១៤ ខែមេសា ឆ្នាំ២០០៨៖** អង្គការ UNESCO បានផ្ញើរលិខិតតបមកវិញដោយទទួលស្គាល់លិខិតតុបករណ៍នេះចូលជាធរមាននៅថ្ងៃទី០១ ខែឧសភា ឆ្នាំ២០០៨។

**-ថ្ងៃទី០៥ ខែមីនា ឆ្នាំ២០១២៖** ក្រសួងអប់រំ យុវជន និងកីឡាបានចេញប្រកាសលេខ៨៣៤ អយក.ប្រក ស្តីពី ការបង្កើតទីភ្នាក់ងារកម្ពុជាប្រឆាំងការប្រើប្រាស់សារធាតុដូប៉ាក្នុងវិស័យកីឡា។

២- វឌ្ឍនភាពទីភ្នាក់ងារកម្ពុជាប្រឆាំងការប្រើប្រាស់សារធាតុដូប៉ាក្នុងវិស័យកីឡា

ថ្ងៃទី២៨ ខែធ្នូ ឆ្នាំ២០២១ រាជរដ្ឋាភិបាលកម្ពុជាបានចេញអនុក្រឹត្យលេខ២៦០ អនក្រ.បក ស្តីពីការរៀបចំនិងប្រព្រឹត្តទៅរបស់គណៈកម្មាធិការប្រឆាំងដូប៉ានៃកម្ពុជា។

ថ្ងៃទី២៨ ខែមិថុនា ឆ្នាំ២០២២ រាជរដ្ឋាភិបាលកម្ពុជាបានចេញសេចក្តីសម្រេចលេខ ៤៥ សសរ ស្តីពីការតែងតាំងសមាសភាពគណៈកម្មាធិការប្រឆាំងដូប៉ានៃកម្ពុជា។

ថ្ងៃទី២២ ខែកក្កដា ឆ្នាំ២០២២ គណៈកម្មាធិការប្រឆាំងដូប៉ានៃកម្ពុជាបានចេញសេចក្តីសម្រេចលេខ ១៩ អយក.សសរ ស្តីពីការតែងតាំងសមាសភាពអនុគណៈកម្មាធិការលើកលែងប្រើប្រា​ស់​​​ថ្នាំព្យាបាល និងអនុគណៈកម្មាធិការដោះស្រាយវិវាទដូប៉ា។

បានកំពុងរៀបចំ និងដំណើរការស្នើសុំអនុក្រឹត្យ ស្តីពីការរៀបចំនិងប្រព្រឹត្តទៅរបស់លេខា​ធិកា​រ​ដ្ឋាន​នៃគណៈកម្មាធិការប្រឆាំងដូប៉ានៃកម្ពុជា និងសេចក្តីសម្រេចស្តីពីការរៀបចំនិងប្រព្រឹត្តទៅ​រ​បស់​ការិយាល័យចំណុះលេខាធិការដ្ឋាន។

បាន​រៀបចំវគ្គសិក្ខាសាលាបំប៉នសមត្ថភាពមន្ត្រីត្រួតពិនិត្យដូប៉ាចំនួន ១៤០នាក់ ។

៣. សិក្ខា​សាលាអប់រំ ផ្សព្វផ្សាយស្តីពីការប្រឆាំងការប្រើប្រាស់សារធាតុដូប៉ា

 ៣.១ ការបណ្តុះបណ្តាល

 នៅថ្ងៃទី ២២ ខែកុម្ភៈ ២០២២ បានធ្វើការផ្សាព្វផ្សាយអប់រំ ដល់អ្នកគ្រប់គ្រង និងមន្ត្រីរបស់សហព័ន្ធកីឡា បានចំនួន ៤៥ នាក់ តាមរយៈ Zoom ដែលមានប្រធានបទ “ការយល់ដឹងអំពីអង្គការប្រឆាំងដូប៉ា WADA, RADO, SEARADO, ADO, UNESCO និងវិធានប្រឆាំងដូប៉ារបស់ NADO។ ការផ្សាព្វផ្សាយនេះបានផ្តល់ឯកសារដល់សិក្ខាកាមដូចជាវិធានប្រឆាំងដូប៉ា។ ការផ្សាព្វផ្សាយនោះបានផ្តល់សំភារៈសិក្ខាដល់សិក្ខាកាមមានដូចជា ឯកសារវិធានប្រឆាំងដូប៉ាកម្ពុជា មេរៀនការប្រឆាំងដូប៉ា បិត សៀវភៅសេសរ និងអាវរបស់CADA។ ក្នុងវគ្គសិក្ខាសាលានេះ បានធ្វើការបែងចែងសិក្ខាកាមជាក្រុម ដើម្បីឆ្លើយនិងសំនួរ ហើយត្រូវមានអ្នកតំណាងម្នាក់មកធ្វើបទបង្ហាញ។ ជាចុងបញ្ជប់នៃសិក្ខាសាលានេះ ផ្តល់សំនួរវាយតម្លៃ ដើម្បីសិក្ខាកាមឆ្លើយ និងធ្វើការវាយតម្លៃការទទួលបានចំនេះដឹងនេះ។ ក្នុងវគ្គនេះសិក្ខាកាមទទួលបានចំនេះដឹង ៧៥%។

 នៅថ្ងៃទី ២៨ ខែមីនា ឆ្នាំ២០២២ បានចុះបណ្តុះបណ្តាលដល់កីឡាករជម្រើសជាតិប្រដាល់ ចំនួន ៣០នាក់ លើប្រធានបទ “ទីសំចត, ការបំពានវិធានប្រឆាំងដូប៉ា, ដំណើការប្រមូលសំណាក, បញ្ជីសារធាតុហាមឃាត់ និង E-learning”។ ក្នុងវគ្គនេះនេះបានផ្តល់ឯកសារដូចជា ខិតប័ណ្ណTUE, DCP, AD និងទីសំចត។ ក្នុងវគ្គសិក្ខាសាលានេះ បានធ្វើការបែងចែងសិក្ខាកាមជាក្រុម ដើម្បីឆ្លើយនិងសំនួរ ហើយត្រូវមានអ្នកតំណាងម្នាក់មកធ្វើបទបង្ហាញ។ ជាចុងបញ្ជប់នៃសិក្ខាសាលានេះ ផ្តល់សំនួរវាយតម្លៃ ដើម្បីសិក្ខាកាមឆ្លើយ និងធ្វើការវាយតម្លៃការទទួលបានចំនេះដឹងនេះ។ ក្នុងវគ្គនេះសិក្ខាកាមទទួលបានចំនេះដឹង ៧០%។

នៅថ្ងៃទី ២២ ខែមិថុនា ឆ្នាំ២០២២ បានចុះបណ្តុះបណ្តាលទល់មុខដល់កីឡាករជម្រើសជាតិរាំ ចំនួន ២៥ ៣០នាក់ លើប្រធានបទ “ប្រឆាំងដូប៉ា និងដំណើការប្រមូលសំណាក,”។ ក្នុងវគ្គនេះនេះបានផ្តល់ឯកសារដូចជា ខិតប័ណ្ណTUE, DCP, AD និងទីសំចត។ ក្នុងវគ្គសិក្ខាសាលានេះ បានធ្វើការបែងចែងសិក្ខាកាមជាក្រុម ដើម្បីឆ្លើយនិងសំនួរ ហើយត្រូវមានអ្នកតំណាងម្នាក់មកធ្វើបទបង្ហាញ។ ជាចុងបញ្ជប់នៃសិក្ខាសាលានេះ ផ្តល់សំនួរវាយតម្លៃ ដើម្បីសិក្ខាកាមឆ្លើយ និងធ្វើការវាយតម្លៃការទទួលបានចំនេះដឹងនេះ។ ក្នុងវគ្គនេះសិក្ខាកាមទទួលបានចំនេះដឹង ៧០%។

នៅថ្ងៃទី ០៤ ខែវិច្ឆិកា ឆ្នាំ២០២២ បានចុះបណ្តុះបណ្តាលទល់មុខដល់គ្រូកីឡា ចំនួន ៤០នាក់នៅវិទ្យាស្ថានអប់រំកាយ និងកីឡា លើប្រធានបទ “ប្រឆាំងដូប៉ា, ដំណើការប្រមូលសំណាក, បញ្ជីសារធាតុហាមឃាត់ និង E-learning”។ ក្នុងវគ្គនេះនេះបានផ្តល់ឯកសារដូចជា ខិតប័ណ្ណTUE, DCP, AD និងទីសំចត។ ក្នុងវគ្គសិក្ខាសាលានេះ បានធ្វើការបែងចែងសិក្ខាកាមជាក្រុម ដើម្បីឆ្លើយនិងសំនួរ ហើយត្រូវមានអ្នកតំណាងម្នាក់មកធ្វើបទបង្ហាញ។ ជាចុងបញ្ជប់នៃសិក្ខាសាលានេះ ផ្តល់សំនួរវាយតម្លៃ ដើម្បីសិក្ខាកាមឆ្លើយ និងធ្វើការវាយតម្លៃការទទួលបានចំនេះដឹងនេះ។ ក្នុងវគ្គនេះសិក្ខាកាមទទួលបានចំនេះដឹង ៧០%។

នៅថ្ងៃទី ២០-២២ ខែកក្កដា ឆ្នាំ២០២២ បានបណ្តុះបណ្តាលមន្ត្រីត្រួតពិនិត្យដូប៉ា ចំនួន ៧០ នាក់ ដើម្បីត្រៀមរៀបចំព្រឹត្តិការណីកីឡាអាស៊ីអាគ្នេយ៍។ ក្នុងវគ្គបណ្តុះបណ្តាលនេះ បានបង្រៀនជាទ្រឹស្តីអំពី “អ្វីទៅជាដូប៉ា ដំណើការប្រមូលសំណាក និងសិទ្ធិរបស់អត្តពលិក និងការអនុវត្តពីការប្រមូលសំណាកផ្ទាល់។

នៅថ្ងៃទី ២៩-៣១ ខែសីហា ឆ្នាំ២០២២ បានបណ្តុះបណ្តាលមន្ត្រីត្រួតពិនិត្យដូប៉ា ចំនួន ៧០ នាក់ ដើម្បីត្រៀមរៀបចំព្រឹត្តិការណីកីឡាអាស៊ីអាគ្នេយ៍។ ក្នុងវគ្គបណ្តុះបណ្តាលនេះ បានបង្រៀនជាទ្រឹស្តីអំពី “អ្វីទៅជាដូប៉ា ដំណើការប្រមូលសំណាក និងសិទ្ធិរបស់អត្តពលិក និងការអនុវត្តពីការប្រមូលសំណាកផ្ទាល់។

៣.៣ ការចូលរួមសិក្ខាសាលា និងបណ្តុះបណ្តាលផ្សេងៗ៖

- ថ្ងៃទី១០ ខែមីនា ឆ្នាំ២០២២ ចូលបានចូលរួមវគ្គបណ្តុះបណ្តាលដើម្បីពង្រឹងសមត្ថភាពមន្ត្រីជំនាញតាមប្រព័ន្ធ Zoom រៀបចំដោយ SEARADO ស្តីពីរដ្ឋបាលការលើកលែងប្រើប្រាស់ថ្នាំព្យាបាល រដ្ឋបាលដោះស្រាយវិវាទដូប៉ា ទីសំចតរបស់អត្ត​ពលិក មន្ត្រីត្រួតពិនិត្យដូប៉ា។

- ថ្ងៃទី២៥ ខែមីនា ឆ្នាំ២០២២ ចូលវត្គបណ្តុះបណ្តាលអំពី CCQ ដែលរៀបចំដោយ WADA។

- ថ្ងៃទី២៨ ខែកញ្ញា ដល់ថ្ងៃទី២៩​ ខែកញ្ញា ឆ្នាំ២០២២ ការចូលរួមវគ្គសិក្ខាសាលាស្តីពីការប្រឆាំងដូប៉ាក្នុងតំបន់អាស៊ី និងអូសេអានី ក្នុង២០២២ នៅទីក្រុងប៊ូសាន សាធារណរដ្ឋកូរ៉េខាងត្បូង

៣.៤ ការចងក្រង និងបោះពុម្ភឯកសារអប់រំ ផ្សព្វផ្សាយ

ទីភ្នាក់ងារកម្ពុជាប្រឆាំងការប្រើប្រាស់សារធាតុដូប៉ាក្នុងវិស័យកីឡា បានបកប្រែ និងចងក្រងឯកសារមួយចំនួន សម្រាប់ផ្សព្វផ្សាយ អប់រំប្រឆាំងនឹងការប្រើប្រាស់ដូប៉ាក្នុងវិស័យកីឡាដល់គ្រូបង្វឹក និងអត្តពលិកដូចជា៖

១/ ការស្វែងយល់ដូប៉ាសម្រាប់អត្តពលិក (Anti-Doping Athlete Reference Guide)

២/ ការប្រឆាំងដូប៉ា (Anti-Doping Leaflet)

៣/ ដំណើរការត្រួតពិនិត្យដូប៉ា (The Doping Control Process)

៤/ ទីសំចតរបស់អត្តពលិក (Athlete Whereabouts)

៥/ គ្រោះថ្នាក់ និងផលវិបាកដល់សុខភាពដោយសារការប្រើប្រាស់សារធាតុដូប៉ា (Danger of Doping)

៦/ ការលើកលែងឲ្យប្រើប្រាស់ថ្នាំសម្រាប់ព្យាបាល (Therapeutic Used Exemption 2022)

៧/ SEA Games Anti-Doping Quiz, Asian Games Anti-Doping, Tokyo Olympic Quiz, Coach True, Anti-Doping E-Learning (ADEL)

៨/ បានកំពុងរៀបរៀង បកប្រែ និងចងក្រង Anti-Doping Hand Book សម្រាប់ SEA Games 2023

 ៤. ការប្រមូលសំណាកធ្វើតេស្តរកសារធាតុដូប៉ា

២០២២ ៨ សំណាក (OOCT) លទ្ធផល: កីឡាករ៤នាក់ មានផ្ទុកសារធាតុហាមឃាត់

 ៣០ សំណាក (ICT) លទ្ធផល: កីឡាករ៤នាក់ មានផ្ទុកសារធាតុហាមឃាត់

៥. ការបង់វិភាគទានដល់អង្គការ WADA ចាប់ពីឆ្នាំ២០០៦ ដល់ ២០២២

|  |  |  |  |  |  |
| --- | --- | --- | --- | --- | --- |
| **ល.រ** | **បរិយាយ** | **ចំនួន** | **ឆ្នាំ** | **កាលបរិច្ឆេតទទួលប្រាក់** | **ផ្សេងៗ** |
| ១ | បង់វិភាគទានប្រចាំឆ្នាំ | ៥.០០០USD | ២០២២ | ២២-០៨-២០២២ |  |